I 



Story of Uvii. 1S5 



A pau kana olelo ana, liele akii la ia a pii maluna o ka pa laau o ko Liloa hale 

 noho, a komo aku la ma ka piika pakaka o ka hale. 



A ike mai la na ilamuku o Liloa, ua laa ke keiki no ka pii ana maluna o ka pa 

 laau o ko Liloa hale, kahi kapu o Liloa, alualu mai la na ilamuku e make o Umi, aka, 

 pii aku la o Umi a noho i luna o na uha o Liloa. Wehe ae la o Liloa i kona mau uha 

 haule iho la o Umi i lalo; a liaule o Umi i lalo, ike ilio la o Liloa i ka niho palaoa ma 

 ko Umi ai, a me kona malo ma ko Umi hope. Ninau aku la o Liloa : "Owai kou inoa?" 

 I mai la ke keiki: "O Umi an." Alalia lalau iho la o Liloa ia Umi, a honi iho la me 

 ka hii i luna o kona mau uha. Ninau iho la o Liloa: "Auhea ko makuahine, o Akahi- 

 akuleana?" I aku o Umi: "Aia no ke noho la. Nana no wau i kuhikuhi mai nei ia 

 oe, a me keia mau mea au i waiho ai ia ia." A ike o Liloa i keia mau mea, olelo aku 

 la ia i kona poe kanaka: "O kuu malo keia, me kuu niho palaoa." Ninau mai la ia 

 ia Umi : "Auhea kuu laau palau?" I aku o Umi : "Eia 'ku no i kuu hoahele ma waho, 

 ia Omaokamau." Alalia, kii ia aku la o Omaokamau me Piimaiwaa. 



Ia wa, olelo aku la o Liloa i ko Umi manawa i loaa ai ia ia, i kona poe a pau loa: 

 "la kakou i hele ai i ke kapu heiau, a hoi mai au me ka malo ole, he malo laui ko'u ia 

 la, a ua kapa mai oukou ia'u he hehena, aka, eia ua malo la o'u, a me ka niho palaoa, 

 ka laau palau. Ua waiho au no kuu keiki, oia keia." Ia wa, ike na mea a pau loa he 

 keiki o Umi na Liloa. 



I aku o Liloa i kona poe kanaka: "E kii aku i kona mau akua, a e lawe mai i 

 mua o Umi, e oki i kona piko." A hiki mai la na akua o Liloa ooki ia iho la ko Umi 

 piko, a hookani no hoi ka pahu kapu. Ma keia kani ana o ka pahu, lohe o Hakau ke 

 keiki mua a Liloa. Ninau mai la ia i na kanaka: "He pahu aha keia e kani nei?" 

 "He pahu ooki no ka piko o ke keiki liou a ke 'lii, Umi kona inoa." A lohe o Hakau, 

 hele mai la ia me ka huhu ia Umi, a ninau mai la ia Liloa: "O kau keiki hou keia?" 

 Ae aku o Liloa me ka olelo oluolu ia Hakau: "Ae, o oe no ke 'lii, o kou kanaka keia, 

 maluna oe, malalo keia." Ma keia mau olelo hooluolu a Liloa i kana keiki ia Hakau, 

 ua oluolu o Hakau me ke ano hookamani ia Umi. 



Ma keia noho pu ana o Umi me Liloa, ua malama loa o Umi i ka Liloa man 

 olelo i na la a pau loa, a ua aloha o Liloa ia Umi. O kona kaikuaana hoi o Hakau, ua 

 nui kona liana ino i kona kaikaina, a hiki i ka la i make ai ko laua makuakane o Liloa. 



Mamua ae o ko Liloa make ana, hooili aku la ia i na aina a pau o Hawaii, no 

 kana keiki hiapo no Hakau. O ka hale akua a me ke 'kua, oia kana i hooili no kana 

 keiki muli, no Umi. A make o Liloa, noho iho o Hakau ma na aina a pau o Hawaii, 

 a o kona kaikaina o Umi, malalo aku no ia o kona kaikuaana. 



